section_heading: Sportska karijera
paragraph_text: Vladimir Beara o Maroviću je rekao: “U čitavoj svojoj sportskoj karijeri rijetko sam naišao na primjer tolikog entuzijazma i ljubavi prema nogometu, pogotovu u amaterskom sportu kao što je to izraženo kod svima nama poznatog i omiljenog veterana Ivana Marovića. Teško je zaista, susresti se sa sličnim uzorom tolikog samodricanja i poklanjanja čitavog sebe nogometu kao što to već desetljećima radi taj jedinstveni poklonik nogometne vještine.“